ESTUDI SOBRE LA MALACOLOGIA 

 DE LES VALLS PIRENAIQUES CATALANES 



v 



CONCA DEL LLOBREGAT 



per 



A. Bofill i F. Haas 



INTRODUCCIÓ 



Aquest treball difereix en part dels quatre primers de la 

 nostra sèrie d'estudis sobre la malacologia de les valls pire- 

 naiques catalanes. Els ja esmentats primers comprenen sola- 

 ment o rius que pertanyen del tot a la regió pirenaica, com 

 l'Essera i els dos Nogueres, o que tracten de la part pirenaica 

 que recorren, com és el Segre. També difereix per incluir-hi 

 les formes quaternàries i subfòssils conegudes de la conca. 



Al tractar del Llobregat, l'estudi compendrà tota sa ex- 

 tensió des de l'origen en el Pireneu fins a sa boca, en el Medi- 

 terrani. Serà objecte doncs d'aquest treball, no sols la part 

 pirenaica, sinó la mediterrània, de lo qual, sens dubte, resulta- 

 ran observacions interessants respecte de les relacions entre 

 ambdues. 



El Llobregat pot dir-se amb tota propietat que és el riu 

 de la província de Barcelona: en ella naix i en ella deixa ses 

 aigües en el Mediterrani no lluny de la capital. La superfície 

 de la província de Barcelona es compon quasi exclusivament 

 de terrenys regats per ell i sos afluents, amb excepció de la 



